কাটোয়ার যুদ্ধ

১৭৪২ সালের ২৭ সেপ্টেম্বর বাঙ্গালার নবাব আলীবর্দী খাঁ এবং মরাঠা সেনাপতি ভাস্কর পণ্ডিতের মধ্যে বর্গির হাঙ্গামার সময় **কাটোয়ার যুদ্ধ** সংঘটিত হয়। দুর্গাপূজা উৎসবের সময় দাঁইহাটে আকস্মিক ভোরে আক্রমণ চালিয়ে, নবাব আলীবর্দী মরাঠা অশ্বারোহীদের শ্রেষ্ঠত্বকে নিষ্ক্রিয় করার জন্য প্লাবিত ভূখণ্ড এস্তেমাল করেন। প্রাথমিক পরাজয়ের বাদে, নবাব উদ্ধারণপুর নামক এলাকায় ভাগীরথী এবং অজয় নদী রাতের বেলা সাহসীভাবে পার হন। এর আগেই একটি নৌকা সেতু ভেঙে যায়, যার ফলে ১,৫০০ সৈন্য ডুবে ওফাৎবরণ করে। এরপর ৩,০০০ বাঙ্গালী সৈন্য পশ্চিম দিক থেকে মারাঠাদের আক্রমণ করে। মারাঠারা কাটোয়ার দিকে পালিয়ে যায় এবং তাদের অনেক সৈন্য মারা যায়।

## পটভূমি
১৭৪২ সালের বর্ষা বিরতির সময়, আলীবর্দী এবং মারাঠা উভয়ই সৈন্যবাহিনীর জন্য অপেক্ষা করছিল। ভাস্কর পণ্ডিত, নাগপুরে তার রঘুজি প্রথমের কাছে দুইজন অধিনায়ককে নতুন সৈন্যের জন্য জরুরি আবেদন জানিয়ে প্রেরণ করেন, কিন্তু এই অনুরোধগুলি উপেক্ষা করা হয়। উদ্যোগ গ্রহণের জন্য দৃঢ়প্রতিজ্ঞ, আলীবর্দী রাস্তা শুকিয়ে যাওয়ার আগেই মারাঠাদের উপর আক্রমণ করার সিদ্ধান্ত নেন।

১৭৪২ সালের বর্ষাকালে আলীবর্দী ও মারাঠা দু’পক্ষই আরও সৈন্যের এন্তেজার করছিল। ভাস্করপণ্ডিত মদদ চাইতে নাগপুর রাজ্যে প্রথম রঘুজী ভোঁসলের কাছে দুইজন দূত পাঠিয়েছিলেন, কিন্তু রঘুজী কোনো সৈন্য পাঠাননি। তাই আলীবর্দী ফয়সলা নিলেন, রাস্তা শুকানোর আগেই তিনি মারাঠাদের আক্রমণ করবেন।

## ভূমিকা
আলীবর্দী খাঁ মুর্শিদাবাদের উপকণ্ঠে শিবির কায়েম করেন। তিনি তার সেনাবাহিনীকে আরও শক্তিশালী করতে কাজ শুরু করেন, কারণ তিনি বর্ষা শেষে মারাঠাদের সঙ্গে আবার জঙ্গের তামান্না করেছিলেন। তিনি তার গোলন্দাজ ফওজকে নতুনভাবে সাজান, জঙ্গের জন্য হাতিদের তালীম দেন যাতে তারা তার আগে সারিবদ্ধভাবে চলে, এবং জাহাঙ্গীরনগর, মালদহ ও রাজমহল থেকে নৌকা এনে একটি শক্তিশালী নৌবহর তৈরি করেন। আলীবর্দি দিল্লির মোগল সম্রাট মুহম্মদ শাহের () কাছে মদদ চান এবং পাটনা ও পূর্ণিয়ার তার প্রতিনিধি কর্মকর্তাদের কাছেও সহায়তা চান। তখন পাটনার নায়েব নাজিম জৈনুদ্দীন আহমদ খাঁ নবাবের আহ্বান পেয়ে ৫,০০০ অশ্বারোহী ও প্রায় ৬,০০০–৭,০০০ পদাতিক সৈন্য নিয়ে মেহেদী নেছার খাঁ ও আব্দুল আলী খাঁর সঙ্গে মুর্শিদাবাদে পৌঁছান। সইফ খাঁ সাহেবও পূর্ণিয়া থেকে ৫,০০০ সৈন্য নিয়ে যোগ দেন। 

## যুদ্ধ
আলীবর্দী তার দুই ভাতিজা, আত্মীয় আব্দুল আলী খাঁ এবং একটি শক্তিশালী ও প্রশিক্ষিত সেনাবাহিনী নিয়ে মুর্শিদাবাদের উপকণ্ঠ থেকে যাত্রা করেন, যদিও তখনও মাটি ভিজে ও জলমগ্ন ছিল। এসময় ভাস্করপণ্ডিত দাঁইহাটে দুর্গাপূজা উদ্‌যাপন করছিলেন এবং পশ্চিম বাংলার কিছু জমিদারের কাছ থেকে চাঁদা নিচ্ছিলেন। উৎসবের তৃতীয় দিন, ২৭ সেপ্টেম্বর ১৭৪২ সালে, আলীবর্দী ভোরবেলায় হঠাৎ মরাঠাদের শিবিরে আক্রমণ করেন। আকস্মিক আক্রমণে মরাঠারা বিস্মিত হয়ে কাটোয়ার দিকে পালিয়ে যায়, তাদের কিছু মালপত্র ও অস্ত্রশস্ত্র ফেলে রেখে। কয়েক রোজ মার্চিং করার বাদে, আলীবর্দী ভাগীরথী নদীর পূর্বতীরে পৌঁছান, কাটোয়ার বিপরীতে। সেখানে ছোট অজয় নদ পশ্চিম দিকে ভাগীরথীতে মিশেছে। মরাঠাদের মূল বাহিনী ভাগীরথীর পশ্চিমতীরে, অজয়ের দিকে মুখ করে শিবির গেড়েছিল, আর একটি দল কাটোয়ার পাশে ভাগীরথীতে নোঙর করা একটি নৌকায় কামান নিয়ে প্রহরায় ছিল। মরাঠারা তাদের প্রতিরক্ষায় দৃঢ় অবস্থান নেয়। আলীবর্দির কামান আট দিন ধরে নদীর ওপার থেকে গোলাবর্ষণ করলেও তারা মরাঠাদের সরাতে পারেননি।

মরাঠা সেনাবাহিনীর পশ্চিম দিকটি দুর্বলভাবে রক্ষিত ছিল। তাই নবাব আলীবর্দী গোপনে ভাগীরথী ও অজয় নদী পার হয়ে সেই দিক থেকে আক্রমণের পরিকল্পনা করেন। কাটোয়া থেকে কয়েক মাইল উজানে ভাগীরথী নদীর দুই তীরই মরাঠাদের নিয়ন্ত্রণের বাইরে ছিল। এর সুযোগে নবাব আলীবর্দী উদ্ধারণপুর নামক এলাকায় নৌকা দিয়ে একটি অস্থায়ী পুল তৈরি করে সেনাদের অজয়ের উত্তরতীরে নিয়ে যান। এরপর তিনি নৌকাগুলো একে একে নিচে নামিয়ে দেন, যতক্ষণ না সেগুলো ভাগীরথী ও অজয়ের মিলনস্থলে পৌঁছায়, যা মরাঠাদের শিবির থেকে প্রায় এক মাইল দূরে ছিল। এই নৌকাগুলো এস্তেমাল করে নবাব ভোরের আগে অজয় নদীর ওপর আরেকটি পুল তৈরির হুকুম দেন, যাতে কেউ টের না পেয়ে তারা নদী পার হতে পারে। কিন্তু সৈন্যরা পার হতে শুরু করলে মাঝের এক-দুটি নৌকা ভেঙে যায়, ফলে প্রায় ১,৫০০ জন ডুবে মারা যায়। পুলটি দ্রুত মেরামত করা হয়, এবং ভোরের আগে প্রায় ২,৫০০–৩,০০০ সৈন্য অজয়ের দক্ষিণতীরে পৌঁছে যায়। তারা দ্রুত প্রায় এক মাইল এগিয়ে গিয়ে হঠাৎ মরাঠাদের শিবিরে আক্রমণ চালায়। হঠাৎ আক্রমণে মরাঠারা ভয় পেয়ে পালিয়ে যায়, শত্রুর সংখ্যা বুঝে ওঠার আগেই। বাঙ্গালী সৈন্যরা তাদের তাড়া করে অনেককে হত্যা করে। সকালে নবাব অজয়ের ওপার থেকে আরও সৈন্য, কামান ও হাতি পাঠান এবং অল্প পরেই নিজেও জঙ্গের ময়দানে পৌঁছান। 

## পরিণতি
ভাস্করপণ্ডিত পঞ্চেত রাজ্যে পালিয়ে যান এবং তার সৈন্যরা বর্ধমান, হুগলি, হিজলিতে ছড়িয়ে পড়ে। 

## তথ্যসূত্র



## গ্রন্থপঞ্জি
 
*
* 
* 
* 
* 

বিষয়শ্রেণী:উইকিউপাত্তে স্থানাঙ্ক নেই
বিষয়শ্রেণী:১৭৪২-এর সশস্ত্র সংঘাত
বিষয়শ্রেণী:১৭৪২-এ ভারত
বিষয়শ্রেণী:সুবাহ বাংলা জড়িত যুদ্ধ
বিষয়শ্রেণী:মারাঠা সাম্রাজ্য জড়িত যুদ্ধ